wickkiey/tamil-wikipedia-markdown huggingface dataset:
# தினாக்சைட்டு



**தினாக்சைட்டு** (*Tinaksite*) என்பது K<sub>2</sub>Na(Ca,Mn<sup>2+</sup>)<sub>2</sub>TiO[Si<sub>7</sub>O<sub>18</sub>(OH)] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.Tnk வடக்கு உருசியாவில் இக்கனிமம் கண்டறியப்பட்டது. தினாக்சைட்டு சாம்பல்-வெள்ளை, மஞ்சள், ஆரஞ்சு அல்லது பழுப்பு நிறமாகக் காணப்படுகிறது. மேலும் இது பெரும்பாலும் சிலிக்கேட்டு வகை கனிமமான சாரோயிட்டு கனிமத்துடன் காணப்படுகிறது. கனிமத்தின் பகுதிக் கூறுகளாக உள்ள தைட்டானியம், சோடியம், பொட்டாசியம், சிலிக்கான் ஆகிய தனிமங்களின் பெயர்களிலிருந்து இக்கனிமத்தின் பெயர் பெறப்பட்டது. பன்னாட்டு கனிமவியல் சங்கம் முதன்முதலில் 1965 ஆம் ஆண்டில் தினாக்சைட்டு கனிமத்தை ஒரு கனிமமாக அங்கீகரித்தது.  

பன்னாட்டு கனிமவியல் சங்கம் இலெகோண்டைட்டு கனிமத்தை Tnk என்ற குறியீட்டால் அடையாளப்படுத்துகிறது.
# ஊசல் (அரசியல்)


**ஊசல்** (Swing) என்பது தேர்தலின் பொது வாக்காளர் ஆதரவு நிலைபாட்டில் எற்படும் கணக்கிடும் ஓர் பகுப்பாய்வைக் குறிக்கிறது. ஒரு தேர்தலுக்கும் மற்றொரு தேர்தலுக்கும் எற்படும் நேர்மறை அல்லது எதிர்மறை நிலைபாட்டை சதவிகித முறையில் கணக்கிடும் முறையாகும். பல கட்சி ஊசலாட்டம் என்பது வேட்பாளர்கள் அல்லது கட்சிகளுக்கு இடையேயான வாக்காளர்களின் விருப்பத்தில் ஏற்படும் மாற்றத்தை குறிக்கிறது. ஒரு குறிப்பிட்ட தேர்தல் மாவட்டத்தையோ அல்லது ஒரு குறிப்பிட்ட மக்கள் தொகையையோ அளவைக்கு எடுத்துக்கொண்டு பகுப்பாய்வு செய்ய அல்லது கணக்கிட இம்முறை உதவுகிறது.  
## கணக்கீடு
ஒரு குறிப்பிட்ட தேர்தலில் பெற்ற வாக்கு சதவீதத்தையும், முந்தைய தேர்தலில் அதே கட்சி அல்லது வேட்பாளரின் வாக்கு சதவீதத்தையும் ஒப்பிட்டு ஊசலாட்டம் கணக்கிடப்படுகிறது.  
## ஊசலாடும் வாக்காளர்
தேர்தலில் யாருக்கு வாக்களிக்க வேண்டும் என்பதை முடிவு செய்யாத ஒருவரை *ஊசலாடும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.  
## மிதக்கும் வாக்காளர்
எப்போதும் ஒரே அரசியல் கட்சிக்கு வாக்களிக்காத ஒருவர் கட்சி சாரா வாக்காளர் ஆவார். இத்தகைய வாக்காளர்கள் *மிதக்கும் வாக்காளர்* என்று தேர்தல் கருத்துக் கணிப்பாளர்கள் கருதுகிறார்கள்.
# தூவானத் தும்பிகள்



***தூவானத் தும்பிகள்*** என்பது 1987-ஆம் ஆண்டு வெளியான மலையாள மொழி காதல் திரைப்படமாகும். இத்திரைப்படத்தை பி. பத்மராஜன் எழுதி இயக்கினார். இது அவர் எழுதிய புதினமான *உதகப்போலயே* என்பதை அடிப்படையாகக் கொண்டது. இத்திரைப்படம் வணிக அடிப்படையில் தோல்வியடைந்த போதிலும், இன்றும் ரசிகர்களால் பெரிதும் விரும்பப்படுகிறது. இது ஐ. பி. என் லைவ் வெளியிட்ட என்றும் சிறந்த இந்திய திரைப்படங்களின் பட்டியலில் எட்டாவது இடத்தைப் பிடித்தது. இத்திரைப்படமானது சிறந்த இசை, பாடல்கள், உரையாடல்கள், கதாபாத்திரங்கள், விரிவான திரைக்கதை, மோகன்லால் மற்றும் சுமலதாவின் நடிப்பு ஆகியவைகளுக்காகப் பரவலாக அறியப்படுகிறது. இத்திரைப்படத்தில் மழை என்பது ஒரு முக்கிய கருப்பொருளாகவும் கிட்டத்தட்ட ஒரு கதாபாத்திரமாகவும் சித்தரிக்கப்பட்டுள்ளது.  

## கதைச்சுருக்கம்
ஜெயகிருஷ்ணன் மணமாகாத ஒரு இளைஞர். அவர் ஒன்றுக்கொன்று முரணான இரட்டை வாழ்க்கையை வாழ்கிறார். ஒரு புறம் நகரத்தில் உள்ள தனது நண்பர்களுடன் வாழ்க்கையை கொண்டாடும் ஒரு துணிச்சலான பையனாக வாழ்கிறார். இன்னொரு புறம் தனது தாயுடனும் சகோதரியுடனும் அவர்களின் கிராமத்தில் சிக்கனமான, குடும்பப் பொறுப்புள்ள ஒரு மனிதனாக வாழ்கிறார் . அவரது இரட்டை வாழ்க்கை, கிளாரா, ராதா ஆகிய இரண்டு பெண்களை எப்படி காதலிக்கிறார், அவர்களுக்கு இடையே முடிவெடுப்பதில் அவருக்கு ஏற்படும் சிரமம் ஆகியவற்றைப் பற்றிய படம் இது.  

## கதாப்பாத்திரங்கள்

- மன்னாரத்தோடி ஜெயகிருஷ்ணனனாக மோகன்லால்
- கிளாராவாக சுமலதா
- ராதாவாக பார்வதி
- ரிஷி (ஜெயகிருஷ்ணனின் நண்பர்) வேடத்தில் அசோகன்
- தங்கலாக பாபு நம்பூதிரி
- ராதாவின் சகோதரர் மாதவனாக சிறீநாத்
- ஜெயகிருஷ்ணனின் தாயார் லட்சுமியாக சுகுமாரி
- ரவுன்னி அல்லது ராமனுன்னி நாயராக செகதி சிறீகுமார்
- ராதாவின் தந்தையாக சுகுமாரனாக சங்கரதி
- மேத்யூ சோசப்பாக எம். ஜி. சோமன் (கிளாராவின் கணவராக கேமியோ)
- ஜெயகிருஷ்ணனின் சகோதரியான மாலினியாக சுலக்சனா
- ராதாவின் உறவினரான ரஞ்சினியாக செயலிலிதா.
- சாந்தகுமாரி
- பாபுவாக அலெக்சு மேத்யூ (தேவமாதா பேருந்து நிறுவனத்தின் உரிமையாளர்)
# குருநானக் தாம் குருத்துவாரா


**குருத்துவாரா குரு நானக் தாம்** (*Gurudwara Guru Nanak Dham*) என்பது இந்தியாவின், தமிழ்நாட்டின், இராமேசுவரத்தில் உள்ள ஒரு குருத்துவார் ஆகும். முதல் சீக்கிய குருவான குரு நானக், சுமார் 1511 இல் இராமேசுவரத்திற்கு வந்ததன் நினைவாக இந்த குருத்துவாரா கட்டப்பட்டது. இந்த குருத்வாராவை தமிழ்நாடு ஆளுநர், சுர்சித் சிங் பர்னாலா 2005 இல் பார்வையிட்டார். பின்னர் குருத்வாராவை பழுதுபார்ப்பதற்கும் விரிவுபடுத்துவதற்கும் உதவி செய்வதாக அதன் பொறுப்பாளர்களுக்கு உறுதியளித்தார்.  

அதன் பின்னர் குருத்வாரா விரிவாக்கப்பட்டது. இராமேசுவரத்தில் சீக்கியர்களின் எண்ணிக்கை அதிகம் இல்லாததால், இது சென்னையில் உள்ள, ஸ்ரீ குருநானக் சத் சங் சபா குருத்வாராவின் நிர்வாகத்தால் பராமரிக்கபடுகிறது.
# கிராப்சோயிடே



**கிராப்சோயிடே** (*Grapsoidea*) நண்டுகளின் ஒரு மீப்பெரும் குடும்பமாகும். இவை நன்கு அறியப்பட்டவை. இவற்றில் பெரும்பான்மையானவை நிலப்பரப்புகளில் வாழக் கூடியன. இவை இனப்பெருக்கம் செய்ய மட்டுமே கடலுக்குச் செல்கின்றன. ஒரு சில நன்னீரில் வாழ்பவையாக உள்ளன. மிகவும் வழக்கமான வாழ்க்கை முறையைக் கொண்ட மற்றொரு நன்கு அறியப்பட்ட சிற்றினம் சீன நடு நண்டு, *எரியோசீர் சைனென்சிசு* ஆகும்.  

*கிராப்சிடே* மற்றும் *பிளாகுசிடே* வகைப்பாட்டியலில் திருத்தம் தேவைப்படுகிறது. பிளாகுசிடே ஒற்றைத்தொகுதி மரபு உயிரினத் தோற்றம்<nowiki/>கொண்டவை அல்ல. *செசார்மிடே* குடும்பத்திலுள்ள பல பேரினங்களுக்கும் இது பொருந்தும்.  

*கிராப்சோயிடே*யாவின் மிக நெருக்கமான வாழக்கூடிய உறவினவையாக *ஊசிபோடோய்டியா* உள்ளது. உண்மையில், இவை ஒன்றையொன்று பொறுத்தவரை பலதொகுதி உயிரினத் தோற்றம் கொண்டவை என்று தோன்றுகிறது. மேலும் *ஊசிபோடோய்டியாவை* *கிராப்சோயிடேவுடன்* இணைப்பது உத்தரவாதமாகத் தெரிகிறது.
# கமல்காட்


**கமல்காட்** (*Kamalgad*) (தாமரைக் கோட்டை) என்பது இந்தியாவின் மகாராட்டிர மாநிலத்திலுள்ள வய் என்னும் ஊரிலுள்ள ஒரு சதுரமான மலைக் கோட்டை ஆகும்.  

## அமைவிடம்
இது வய்க்கு மேற்கே பத்து மைல் (16 கி. மீ) தொலைவிலும், சாதாராவிலிருந்து 32 கி.மீ. தொலைவிலும் உள்ளது. இதன் ஆயத்தொலைவுகள் 18°05 'N, 74°00' E. இது கடல் மட்டத்திலிருந்து 4,511 அடி (1,375 மீ) உயரத்தில் உள்ளது.  

## வரலாறு
கோட்டையை கட்டியவர் யார் என்று தெரியவில்லை. மராத்தியர் காலத்தில், கமல்காட், பாண்டவ்காட் மற்றும் இப்பகுதியில் உள்ள பிற கோட்டைகள் பிஜாப்பூரைச் சேர்ந்த ஒருவரால் நிர்வகிக்கப்பட்டன மராத்திய மொழியின் இப்போது செயலிழந்த மோடி எழுத்துகளில் எழுதப்பட்ட ஆரம்பகால ஆவணங்கள் கோட்டையை 'கட்டல்காட்' என்று குறிப்பிடுகின்றன. இந்த ஆவணங்கள் குறித்து விரிவான ஆய்வு நடந்து வருகிறது. 1818 ஏப்ரலில், மேஜர் தாட்சர் தலைமையிலான பிரித்தானிய படைக்கு எதிராக கமல்காட் வீழ்ந்தது. ஆங்கிலேயர்களின் கீழ், இது போர்க் கைதிகளை தூக்கிலிட இக்கோட்டைப் பயன்படுத்தப்பட்டது.  

## முக்கிய அம்சங்கள்
இந்தக் கோட்டை 3 முதல் 4 ஏக்கர் பரப்பளவில் ஒரு தட்டையான நிலப்பரப்பை உள்ளடக்கியுள்ளது. இது செங்குத்தான பாறைகளால் சூழப்பட்டுள்ளது. மேலும் இந்த பாறையை ஆபத்தான முறையில் ஏறுவதன் மூலம் மட்டுமே அடைய முடியும். முன்னதாக, ஒரு செயற்கை சுரங்கப்பாதை மூலம் அணுகுமுறை இருந்தது. இது பாறையின் அடிவாரத்தில் தொடங்கி மேலே வெளிப்பட்டது. இப்போது இந்த சுரங்கப்பாதை ஒரு பெரிய பாறை விழுந்து மூடப்பட்டது. அது ஒருபோதும் அகற்றப்படவில்லை.  

## புகைப்படங்கள்

## மகாபலேசுவரர் பீடபூமியின் காட்சி
# கிராப்சிடே



**கிராப்சிடே** (*Grapsidae*) என்பது சதுப்பு நண்டு, **கடற்கரை நண்டு** அல்லது **டலோன் நண்டு** என்று பல்வேறு பெயர்களில் அறியப்படும் நண்டுகளின் குடும்பமாகும். இந்தக் குடும்பம் ஒற்றைத் தொகுதி பிறப்பு உயிரிக்கிளையினை உருவாக்கியது உறுதி செய்யப்படவில்லை. இவை கடற்கரையோரப் பாறைகள், முகத்துவாரங்கள், சதுப்பு நிலங்கள் மற்றும் சில சந்தர்ப்பங்களில் மிதக்கும் கடற்பாசி மற்றும் மிதவை ஆகியவற்றிற்கு இடையே காணப்படுகின்றன.  

## பேரினங்கள்
முன்பு *கிராப்சிடே* குடும்பத்தின் துணைக் குடும்பங்களாகக் கருதப்பட்ட பல பேரினங்கள் இப்போது *வருணிடே* மற்றும் *பிளாகுசிடே* உள்ளிட்ட குடும்பங்களாகக் கருதப்படுகிறது. நாற்பது சிற்றினங்கள் பத்து பேரினங்களின் கீழ் இக்குடும்பத்தில் உள்ளன. இரண்டு சிற்றினங்கள் புதைபடிவங்களிலிருந்து மட்டுமே அறியப்படுகின்றன.  

- *ஜியோக்ராப்சசு* <small>இசுடிம்ப்சன், 1858</small>
- *கோனியோப்சிசு* <small>தி ஹான், 1833</small>
- *கிராப்சசு* <small>இலாமார்க், 1801</small>
- *லெப்டோகிராப்சோடெசு* <small>மாண்ட்கோமெரி, 1931</small>
- *லெப்டோகிராப்சசு* <small>எச். மில்னே எட்வர்ட்சு, 1853</small>
- *லிட்டோகிராப்சசு* † <small>சுவிட்சர் & கரசாவா, 2004</small>
- *மெட்டோபோகிராப்சசு* <small>எச். மில்னே எட்வர்ட்சு, 1853</small>
- *மியோக்ராப்சசு* †பி<small>ளெமிங், 1981</small>
- *பாச்சிகிராப்சசு* <small>ராண்டல், 1840</small>
- *பிளேன்சு* <small>போடிச், 1825</small>
# சுப்ரதோ பக்சி


**சுப்ரதோ பக்சி** (*Subroto Bagchi*) (பிறப்பு: 31 மே 1959) இந்தியாவைச் சேர்ந்த ஓர் தொழில் முனைவோர் ஆவார். அனைத்துலகத் தகவல் தொழில்நுட்பம் சார்ந்த ஆலோசனை வழங்குதலுக்கும் செயல்படுத்துதலுக்குமான மைன்றீ என்ற நிறுவனத்தின் இணை நிறுவனர் ஆவார்.  

## இளமை வாழ்க்கை
ஒடிசாவின் பட்நாகரில் மக்கான் கோபால் பக்சி மற்றும் இலபோனியா பிரோவா ஆகியோருக்கு மகனாக சுப்ரதோ பக்சி பிறந்தார். இவர் உத்கல் பல்கலைக்கழகத்தில் அரசியல் அறிவியல் பயின்றார்.  

## தொழில்
1976 ஆம் ஆண்டில் ஒடிசா அரசாங்கத்தின் தொழில்துறையில் எழுத்தராக தனது பணி வாழ்க்கையைத் தொடங்கினார். அங்கு ஓராண்டு பணியாற்றிய பிறகு, 1977 ஆம் ஆண்டில் மேலாண்மை பயிற்சியாளராகச் சேர்ந்தார். 1981 ஆம் ஆண்டில், கணினி துறையில் நுழைந்தார். 1981 முதல் 1999 வரை பல கணினி நிறுவனங்களில் விற்பனை, சந்தைப்படுத்தல் மற்றும் செயல்பாடுகள் போன்ற பல்வேறு பணிகளில் பணியாற்றினார்.விப்ரோவில் மிக நீண்ட காலம் பணியாற்றினார். 1998 ஆம் ஆண்டில் விப்ரோவை விட்டு வெளியேறி *லூசண்ட் டெக்னாலஜிஸ்* நிறுவனத்தில் சேர்ந்தார். 1999 ஆம் ஆண்டில் 9 பிற இணை நிறுவனர்களுடன் இணைந்து மைன்றீயை நிறுவ *லூசெண்டை* விட்டு வெளியேறினார். மைன்றீ என்பது சுமார் 20000க்கும் மேற்பட்ட பணியாளர்களைக் கொண்ட 1 பில்லியன் டாலர் உலகளாவிய தகவல் தொழில்நுட்ப சேவை நிறுவனமாகும். இது இந்தியாவின் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.  

மைன்றி தொடங்கியபோது, சுப்ரத்தோ அதன் தலைமை இயக்க அலுவலராகத் தனது பணியைத் தொடங்கினார். 2010 ஆம் ஆண்டில், இவர் அதன் துணைத் தலைவராக நியமிக்கப்பட்டார். ஏப்ரல் 1,2012 அன்று, தலைவர் பதவியை ஏற்றார். 2016 ஜனவரியில் தலைவர் பதவியில் இருந்து விலகினார். 2016 மே 1 அன்று, ஒடிசா முதலமைச்சர் நவீன் பட்நாயக்கின் அழைப்பின் பேரில், ஒடிசா திறன் மேம்பாட்டு ஆணையத்தின் தலைவராக ஆண்டுக்கு 1 ரூபாய் சம்பளத்தில் முழுநேரப் பொறுப்பை ஏற்றார்.
# பிளாகுசிடே



**பிளாகுசிடே** (*Plagusiidae*) என்பது நண்டுகளின் குடும்பமாகும். இது முன்பு கிராப்சிடே குடும்பத்தின் துணைக்குடும்பமாக கருதப்பட்டது, ஆனால் இதன் பின்னர் ஒரு குடும்பமாக இருப்பதற்குப் போதுமான தனித்துவமாகக் கருதப்படுகிறது. குடும்பம் *பிளாகுசிடே*யில் *பெர்க்னான்* மற்றும் *பிளாகுசியா* பேரினங்களை உள்ளடக்கிய *பிளாகுசினே* என்ற துணைக்குடும்பம் அடங்கும். இது லிட்டோபிலிக், இடை அலை மற்றும் துணை அலைப் பகுதியில் வாழும் நண்டுகளின் பரவலான குழுவாகும். இவை இவற்றின் வேகம் மற்றும் சுறுசுறுப்புக்குப் பெயர் பெற்றவை.  

ஆறு பேரினங்கள் இக்குடும்பத்திற்குள் சேர்க்கப்பட்டுள்ளன.  

- *தடவுசியா* <small>கினோட், 2007</small>
- *யூச்சிரோக்ராப்சசு* <small>எச். மில்னே-எட்வார்ட்சு, 1853</small>
- *குயினூசியா* <small>சூபார்ட் & குவெசுடா, 2010</small>
- *மியர்சியோகிராப்சசு* <small>துர்க்கே, 1978</small>
- *பெர்க்னான்* <small>ஜிசுடெல், 1848</small>
- *பிளாகுசியா* <small>லேட்ரெய்ல், 1804</small>
# பிளாடைட்டு



**பிளாடைட்டு** (*Blödite*) என்பது Na<sub>2</sub>Mg(SO<sub>4</sub>)<sub>2</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய சோடியம் மக்னீசியம் சல்பேட்டு கனிமமாக இது கருதப்படுகிறது. கனிமமானது மஞ்சள் நிறத்தில் தெளிவாக உள்ளது. பெரும்பாலும் மாசுகள் சேர்வதால் கருமையாகிறது. ஒற்றைச்சரிவச்சுப் படிக அமைப்பில் படிகங்களாக உருவாகிறது.  

பன்னாட்டு கனிமவியம் சங்கம் பிளாடைட்டு கனிமத்தை Blö என்ற குறியீட்டால் அடையாளப்படுத்துகிறது.  

பிளாடைட்டு முதன்முதலில் 1821 ஆம் ஆண்டில் ஆத்திரிய நாட்டின் குமுந்தன் மாவட்டத்தில் பேடு இசுசில் நகரத்தில் இருந்த உப்பு படிவுகளில் கண்டறியப்பட்டது. செருமன் நாட்டின் கனிமவியலாளரும் வேதியியலாளருமான கார்ல் ஆகசுட் பிளாட்டு (1773-1820) நினைவாக கனிமத்திற்கு பிளாடைட்டு எனப் பெயரிடப்பட்டது.  

உலகளவில் கிரேட் உப்பு ஏரி, உட்டா போன்ற ஆவியாதல் வண்டல் சூழல்களில் காணப்படுகிறது.
# சௌகோனைட்டு



**சௌகோனைட்டு** (*Sauconite*) என்பது Na<sub>0.3</sub>Zn<sub>3</sub>(SiAl)<sub>4</sub>O<sub>10</sub>(OH)<sub>2</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இசுமெக்டைட்டு களிமண் குழுவைச் சேர்ந்த ஒருங்கிணைப்பு பைலோசிலிக்கேட்டு கனிமமாக இது கருதப்படுகிறது. மென்மையான மண் போன்ற நீலம் கலந்த வெள்ளை முதல் சிவப்பு-பழுப்பு நிற ஒற்றைச்சரிவச்சுப் படிகங்களாக உருவாகிறது. மோவின் கடினத்தன்மை அளவுகோலில் இதன் மதிப்பு 1 முதல் 2 ஆகவும் மற்றும் ஒப்படர்த்தி அளவு 2.45 ஆகவும் உள்ளது.ஒளியியல் ரீதியாக இது ஓர் ஈரச்சு படிகமாகும். சௌகோனைட்டு கனிமத்தின் ஒளிவிலகல் மதிப்பு nα = 1.550 – 1.580, nβ = 1.590 – 1.620 மற்றும் nγ = 1.590 – 1.620. ஆகும். இது துத்தநாகம் மற்றும் தாமிரப் படிவுகளின் ஆக்சிசனேற்ற மண்டலங்களில் உள்ள பாறைக் குழிகள், இணைப்புகளில் காணப்படுகிறது. எமிமார்பைட்டு, சுமித்சோனைட்டு, கிரிசோகோலா, கரோணாடைட்டு மற்றும் பல்வேறு இரும்பு ஆக்சைடுகளுடன் இணைந்து காணப்படுகிறது.  

பன்னாட்டு கனிமவியம் சங்கம் சௌகோனைட்டு கனிமத்தை Sau என்ற குறியீட்டால் அடையாளப்படுத்துகிறது.  

கிழக்கு பென்சில்வேனியாவின் இலேகி பள்ளத்தாக்கு பகுதியில் உள்ள சௌக்கோன் பள்ளத்தாக்கில் கண்டுபிடிக்கப்பட்டதால் கனிமத்திற்கு சௌகோனைட்டு எனப் பெயரிடப்பட்டது. இங்குதான் முதலில் 1875 ஆம் ஆண்டில் இக்கனிமம் கண்டுபிடிக்கப்பட்டது.
# சயனோ அசிட்டிலீன்



**சயனோ அசிட்டிலீன்** (*Cyanoacetylene*) என்பது C<sub>3</sub>HN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். இது ஓர் எளிமையான சயனோபாலியின் சேர்மம் ஆகும். அலைமாலை ஆய்வு முறைகளால் விண்மீன் மேகங்களில் சயனோ அசிட்டிலீன் இருப்பது அறியப்படுகிறது. ஏல்-பாப் வால்வெள்ளி என்ற வால் நட்சத்திரத்தின் தலைப்பகுதியிலும், சனியின் சந்திரனான டைட்டனின் வளிமண்டலத்திலும் சயனோ அசிட்டிலீன் காணப்படுகிறது. சில சமயங்களில் டைட்டனில் இது விரிந்த மூடுபனி போன்ற மேகங்களை உருவாக்குகிறது.  

மில்லர்-உரே பரிசோதனையில் தோன்றும் மூலக்கூறுகளில் சயனோ அசிட்டிலீன் சேர்மமும் ஒன்றாகும்.  

: : <chem>H-C#C-H + H-C#N -> H-C#C-C#N + H2</chem>  

## இதையும் காண்க
- ஐதரசன் சயனைடு, H−C≡N
# எஸ்எஸ்18 எல்ஆர்டி நிலையம்


**எஸ்எஸ்18 எல்ஆர்டி நிலையம்** அல்லது **எஸ்எஸ்18 இலகு விரைவுப் போக்குவரத்து நிலையம்** (ஆங்கிலம்: *SS18 LRT Station*; மலாய்: *Stesen LRT SS18*; சீனம்: SS18站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையம் சிலாங்கூர், சுபாங் ஜெயா, SS18 சுற்றுப்புறங்களை இணைக்கிறது; மற்றும் இந்த நிலையம் சுபாங் ஜெயா ஜெங்கா சாலையில் அமைந்துள்ளது.  

## அமைவு

கிள்ளான் பள்ளத்தாக்கு இலகு விரைவுப் போக்குவரத்து விரிவாக்கத் திட்டம், கிளானா ஜெயா எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரை நீடித்தது.  

SS18 பகுதியில் இந்த நிலையம் அமைந்து இருந்ததால், எஸ்எஸ்15 எனும் பெயரும் இந்த நிலையத்திற்குச் சூட்டப்பட்டது.  

### சுபாங் ஜெயா

SS18, சுபாங் ஜெயா ஆகியவற்றின் சுற்றுப்புறங்கள் இந்த நிலையத்திற்கு அருகில் அமைந்துள்ளன.  

## கிளானா ஜெயா வழித்தடம்

கிளானா ஜெயா வழித்தடம் அல்லது கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும்.  

இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  

### ஒருங்கிணைந்த போக்குவரத்து அமைப்பு

இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  

கிளானா ஜெயா வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.  

## பேருந்து சேவைகள்

சுபாங் ஜெயாவில் உள்ள ரேபிட் கேஎல் பேருந்து நிறுத்தங்களில் இந்த நிலையமும் ஒன்றாகும். இந்த நிலையத்தில் பேருந்து நிறுத்தமும் உள்ளது.  

| எஸ்எஸ்18 எல்ஆர்டி நிலையம் | பண்டார் பூச்சோங் எல்ஆர்டி நிலையம் | பந்தாய் புதிய நெடுஞ்சாலை >>> டாமன்சாரா-பூச்சோங் விரைவுச்சாலை | சுங்கை பீசி;
கிள்ளான் லாமா சாலை | } |
| --- | --- | --- | --- | --- |

## காட்சியகம்
# சோப்டா சட்டமன்ற தொகுதி


**சோப்டா சட்டமன்றத் தொகுதி** (Chopda Assembly constituency) என்பது மேற்கு இந்தியாவில் உள்ள மகாராஷ்டிரா மாநிலத்தின் 288 சட்டமன்றத் தொகுதிகளில் ஒன்றாகும். இந்த தொகுதி ஜல்கான் மாவட்டத்தில் அமைந்துள்ளது மற்றும் இது பட்டியல் பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது. தற்போது தேசியவாத காங்கிரஸ் கட்சியின் ஜகதீஷ்சந்திர வால்வி தலைமையில் உள்ளது.
# புரோகேரிடிடே



**புரோகேரிடிடே** (*Procarididea*) என்பது பதினொரு சிற்றினங்களை மட்டுமே உள்ளடக்கிய பத்துக்காலிகளின் ஒரு மீப்பெரும் வரிசை ஆகும். இவற்றில் ஆறு சிற்றினங்கள் *புரோகாரிசு* மற்றும் *வெடெரிகாரிசு* பேரினத்தில் உள்ளன. இவை இரண்டும் *புரோகேரிடே* எனும் குடும்பத்தினை உருவாக்குகின்றன. மீதமுள்ள ஐந்து சிற்றினங்கள் புதைபடிவங்களிலிருந்து மட்டுமே அறியப்படுகின்றன. மேலும் இவை *உடோரா* பேரினத்தைச் சேர்ந்தவை. இவை இன்னும் எந்தக் குடும்பத்திற்கும் ஒதுக்கப்படவில்லை.  

கீழேயுள்ள கிளை வரைபடம் பத்துக்காலிகளில் உள்ள பிற உறவினர்களுடனான புரோகாரிடிடேவின் இன உறவுகளைக் காட்டுகிறது. இது வோல்ப் மற்றும் பலரின் (2019) பகுப்பாய்வின் அடிப்படையில் அமைகின்றது.
# கிள்ளான் லாமா சாலை


**கிள்ளான் லாமா சாலை** (ஆங்கிலம்: *Old Klang Road*; அல்லது *Federal Route 2*); மலாய்: *Jalan Klang Lama*) என்பது மலேசியா, கோலாலம்பூர் மாநகரம், சிலாங்கூர் மாநிலம்; ஆகிய பகுதிகளில் உள்ள கூட்டரசு நெடுஞ்சாலை ஆகும். கோலாலம்பூரின் மிகப் பழமையான சாலை என்றும்; முதல் பெரிய சாலை என்றும் அறியப்படுகிறது.  

இந்தச் சாலை, மலேசிய கூட்டரசு நெடுஞ்சாலை கட்டப் படுவதற்கு முன்பாகவே, 1956 - 1959-ஆம் ஆண்டுகளில் மலாயா அரசாங்கத்தால் கட்டப்பட்டது. மலேசிய கூட்டரசு நெடுஞ்சாலை 1965-ஆம் ஆண்டில்தான் கட்டப்பட்டது.  

## சுங்கைவே-பெட்டாலிங் ஜெயா

1959 சனவரி 14 அன்று, அப்போதைய மலேசிய பொதுப்பணித்துறை அமைச்சர் சார்டன் ஜூபிர் அவர்களால் திறந்து வைக்கப்பட்ட இந்தச் சாலை, கோலாலம்பூர், சுங்கைவே மற்றும் பெட்டாலிங் ஜெயா ஆகிய நகரங்கள் வழியாகச் செல்கிறது.  

கோலாலம்பூர்-கிள்ளான் நெடுஞ்சாலை *(Kuala Lumpur–Klang Highway)* 14 சனவரி 1959 அன்று போக்குவரத்துக்கு திறக்கப்பட்டது.  

### பத்து தீகா லாமா சாலை

பெர்சியாரான் சிலாங்கூர் *(Persiaran Selangor),* சுங்கை ரசாவ் சாலை *(Jalan Sungai Rasau);* பத்து தீகா லாமா சாலை *(Jalan Batu Tiga Lama)* அறியப்படும் தற்போதைய கிள்ளான் லாமா சாலை அமைப்பிற்கு மாற்றாக கோலாலம்பூர்-கிள்ளான் நெடுஞ்சாலை உருவாக்கப்பட்டது.  

இதன் விளைவாக, கிள்ளான் லாமா சாலை என்பது சிலாங்கூர் மாநிலச் சாலை *(Selangor State Road B14)* என தரமிறக்கப்பட்டது.  

## கோலாலம்பூர்-கிள்ளான் நெடுஞ்சாலை

கோலாலம்பூர்-கிள்ளான் நெடுஞ்சாலை *(Malaysia Federal Highway)* என்பது மலேசியா, கோலாலம்பூர்; சிலாங்கூர் மாநிலப் பகுதிகளில் உள்ள கூட்டரசு நெடுஞ்சாலை ஆகும்.  

கோலாலம்பூர், செபுத்தே பகுதியில் தொடங்கும் இந்த நெடுஞ்சாலை 45 கிமீ (28 மைல்) நீளம் கொண்டது; கோலாலம்பூர்; பெட்டாலிங் ஜெயா; சா ஆலாம்; கிள்ளான், கிள்ளான் துறைமுகம் ஆகிய நகரங்களை இணைக்கிறது.  

கிள்ளான் பள்ளத்தாக்கின் பரபரப்பான நெடுஞ்சாலைகளில் இதுவே முதல்நிலை வகிக்கிறது. இந்தச் சாலை, *மலேசிய கூட்டரசு சாலை* *(Malaysia Federal Route 2)* அல்லது *மலேசிய கூட்டரசு 2* என குறியிடப்பட்டுள்ளது.  

## காட்சியகம்
# ராவேர் சட்டமன்றத் தொகுதி



**ராவேர் சட்டமன்றத் தொகுதி** (Raver Assembly constituency) என்பது மேற்கத்திய இந்தியாவின் மகாராஷ்டிரா மாநிலத்தின் 288 சட்ட மன்றத் தொகதிகளில் ஒன்றாகும். இந்தத் தொகுதி ஜல்கான் மாவட்டத்தில் அமைந்துள்ளது. . ஜல்கான் மாவட்டத்தில் உள்ள புசாவல், சோப்தா, முக்தைநகர் மற்றும் ஜாம்னர் மற்றும் அருகிலுள்ள புல்தானா மாவட்டத்தில் உள்ள மல்காப்பூர் ஆகிய ஐந்து சட்டமன்றத் தொகுதிகளில் ராவர் மக்களவைத் தொகுதி ஒன்றாகும்.  
## சட்டப் பேரவை உறுப்பினர்கள்
| 1951* | தன்ஜி மஹரு போண்டே |
| --- | --- |
| 1957* | கேசவ்ராவ் ரகூ வான்கடே |
| 1962 | மதுகர் தனாஜி சௌதாரி |
| 1967 | மதுகர் தனாஜி சௌதாரி |
| 1972 | மதுகர் தனாஜி சௌதாரி |
| 1978 | மதுகர் தனாஜி சௌதாரி |
| 1980 | ராம்கிருஷ்ணன் ரகுநாத் பாட்டீல் |
| 1985 | குந்த்வந்த்ராவ் ராம்பாவ் சரோதே |
| 1990 | மதுகர் தனாஜி சௌதாரி |
| 1995 | அருண் பாண்டுரங் பாட்டீல் |
| 1999 | ராஜாராம் கணு மகாஜன் |
| 2004 | அருண் பாண்டுரங் பாட்டீல் |
| 2009 | ஷிரிஷ் மதுகர்ராவ் சவுதாரி |
| 2014 | ஹரிபாவ் ஜாவாலே |
| 2019 | ஷிரிஷ் மதுகர்ராவ் சவுதாரி |

- ராவெர் 1951 மற்றும் 1957 தேர்தல்களின் போது பம்பாய் மாநிலம் பகுதியாக இருந்தது.
## தேர்தல் முடிவுகள்
### 2019
# காலியம் மோனோபுளோரைடு



**காலியம் மோனோபுளோரைடு** (*Gallium monofluoride*) என்பது GaF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். வாயுநிலையில் மட்டுமே இக்கனிமத்தை அறியமுடியும்.  

அலுமினியம் புளோரைடு அல்லது கால்சியம் புளோரைடு ஆகியவற்றுடன் காலியத்தை ஆக்சிசனேற்றம் செய்வதன் மூலம் இதை உருவாக்கலாம்.  

## ஆராய்ச்சி
2011 ஆம் ஆண்டில், பிரேசிலிய மற்றும் செருமன் ஆராய்ச்சியாளர்களின் குழு கிராஃபைட் உலையில் உருவாக்கப்பட்ட புளோரோகாலியத்தின் மூலக்கூறு உறிஞ்சுதலைப் பயன்படுத்தி 5.2 பிகோகிராம் புளோரின் தனிமம் மட்டுமே கண்டறியக்கூடிய சிறிய பகுதி என்பதை தீர்மானித்தனர்.  

இதன் அயனியாக்க ஆற்றல் 10.64 எலக்ட்ரான் வோல்ட்டு ஆகும்.
# பகலமுகி கோயில், பாங்கந்தி, இமாச்சல பிரதேசம்



பகளாமுகி கோயில், இந்தியாவின் இமாச்சலப் பிரதேசம் மாநிலம் காங்கிரா மாவட்டத்தில் அமைதியான  
பகுதியான **பாங்கந்தியில்** அமைந்துள்ளது. தச மகாவித்யாக்கள் என்று அழைக்கப்படும், பத்து தெய்வங்களில் ஒருவரான பகளாமுகி தேவிக்கு இந்த கோயில் அர்ப்பணிக்கப்பட்டுள்ளது. பகாளமுகி பெரும்பாலும் மஞ்சள் நிறத்துடன் தொடர்புடையது மற்றும் எதிரிகளை தோற்கடிக்கும், தடைகளை நீக்கி வெற்றியைக் கொண்டுவரும் சக்தி கொண்டதாக நம்பப்படுகிறது. அவள் **பீதாம்பரம்** என்றும் அழைக்கப்படுகிறாள் மற்றும் தங்க சிம்மாசனத்தில் அமர்ந்து சித்தரிக்கப்படுகிறாள், மூன்று கண்களுடன் தன் பக்தர்களுக்கு இறுதி அறிவை வழங்கும் திறனைக் குறிக்கிறது.  

## **வரலாறு**
இந்துக்களின் முக்கிய கொண்டாட்டமான நவராத்திரி பண்டிகையின் போது பாங்கந்தியில் உள்ள பகளாமுகி கோயில் மிகவும் பிரபலமானது. இது இந்தியாவில் உள்ள பகளாமுகி அர்ப்பணிக்கப்பட்ட மூன்று முக்கிய கோவில்களில் ஒன்றாகும், மற்ற இரண்டு மத்திய பிரதேசத்தில் உள்ள ததியா மாவட்டம் மற்றும் அகர் மால்வா மாவட்டத்தின் நல்கேடாவில் உள்ளது.  

## கட்டிடக்கலை
இந்த கோவிலில் ஒரு ஹவன் குண்ட், ஒரு புனிதமான நெருப்பு குழி உள்ளது, அங்கு பகவான் ராமர் தனது காலத்தில் ஒரு ஹவனை (சடங்கு தீ பிரசாதம்) செய்ததாக நம்பப்படுகிறது. இது கோவிலின் ஆன்மீக முக்கியத்துவத்தை சேர்க்கிறது, ஏனெனில் மா பகலமுகி இந்த சடங்கு மூலம் ராமருக்கு தெய்வீக ஆசீர்வாதத்தையும் சக்திவாய்ந்த பிரம்மாஸ்திரத்தையும் வழங்கினார் என்று கூறப்படுகிறது. ஹவன் குண்ட், அரக்க அரசன் ராவணனை ராமர் வென்றதில் கோயிலின் ஆழமான தொடர்பை நினைவூட்டுகிறது, இது தெய்வீக தலையீடு மற்றும் வருகை தரும் அனைத்து பக்தர்களுக்கும் பாதுகாப்பைக் குறிக்கிறது.  

## புராண முக்கியத்துவம்
மா பகலமுகி கோயில் பாங்கந்தி **ராமர்** மற்றும் **ராவணனுக்கு** எதிரான அவரது போருடன் நெருக்கமாக இணைக்கப்பட்டுள்ளது. **ஹனுமானால்** வழிநடத்தப்பட்ட **ராமர்**, **ராவணனை** தோற்கடிக்கும் வலிமையைப் **பெற** **மா** **பகலமுகியிடம்** பிரார்த்தனை செய்ததாக நம்பப்படுகிறது. பதிலுக்கு, தேவி அவருக்கு **பிரம்மாஸ்திரத்தை** ஆசீர்வதித்தார், இது போரில் வெற்றிபெற அவருக்கு உதவியது. கடினமான காலங்களில் பக்தர்கள் வலிமையையும் பாதுகாப்பையும் பெறும் இடமாக இது கோயிலைக் காட்டுகிறது.  

இந்து புராணங்களில் இருந்து பிரபலமான ஹீரோக்களான பாண்டவர்களுடன் இந்த கோவில் இணைக்கப்பட்டுள்ளது. அகியத்வாஸ் (வனவாசம்) காலத்தில், பாண்டவர்கள் ஒரே இரவில் கோயிலைக் கட்டியதாக நம்பப்படுகிறது. பீமனும் அர்ஜுனனும் இங்கு மா பகலமுகியை வணங்கி, வலிமை மற்றும் வெற்றிக்காக அவளது ஆசிகளை வேண்டினர். பாண்டவர்களுடனான தொடர்பு கோவிலை மேலும் சிறப்பும் புனிதமும் ஆக்குகிறது.  

## குறிப்பிடத்தக்க பார்வையாளர்கள் மற்றும் பக்தர்கள்
மா பகலாமுகி கோயில் பாங்கந்தி என்பது தேவியின் ஆசீர்வாதத்தை நாடுகின்ற பிரபலங்கள், அரசியல்வாதிகள் மற்றும் செல்வாக்கு மிக்கவர்கள் உட்பட பலருக்கு பிரபலமான யாத்திரை தளமாகும். அவர்கள் வலிமை, பாதுகாப்பு மற்றும் வெற்றிக்காக பூஜை மற்றும் ஹவன் (தீ சடங்குகள்) போன்ற சடங்குகளை செய்ய கோயிலுக்கு வருகிறார்கள். அனைத்து தரப்பு மக்களும் தெய்வீக ஆதரவைப் பெற்று சவால்களை சமாளிக்கும் இடமாக இக்கோயில் கருதப்படுகிறது.  

சாராம்சத்தில், காங்க்ராவின் பாங்கந்தியில் உள்ள மா பகலமுகி கோயில், தெய்வத்தின் பாதுகாப்பையும் ஆசீர்வாதத்தையும் பெற மக்கள் வரும் ஒரு புனிதமான இடமாகும். தனிப்பட்ட வளர்ச்சிக்காகவோ, எதிரிகளிடமிருந்து பாதுகாப்பிற்காகவோ அல்லது வாழ்க்கையில் வெற்றியைத் தேடுவதற்காகவோ, இந்த ஆலயம் வருகை தரும் அனைவருக்கும் ஆழ்ந்த ஆன்மீக முக்கியத்துவத்தைக் கொண்டுள்ளது.
# கே. சி. மானவேதான் ராஜா



**கே.சி. மானவேதான் ராஜா** (*K. C. Manavedan Raja*) இந்திய நாட்டினைச் சார்ந்த உயர் குடியாட்சி அலுவலரும் ஒரு நிர்வாகியும் ஆவார். *மேன்மைமிகு கிழக்கே கோவிலகம் மானவேதான் ராஜா*, சேரியனுசன் ராஜா என்ற பெயர்களாலும் அழைக்கப்படுகிறார். 1855 ஆம் ஆண்டு இவர் பிறந்தார். 1932 ஆம் ஆண்டு முதல் 1937 ஆம் ஆண்டு வரை கோழிக்கோட்டில் *சமோரின்* என்ற பெயரிலேயே வாழ்ந்தார்.  

மானவேதான் ராஜா 1855 ஆம் ஆண்டில் கோழிக்கோடு சாமோரின் என்ற அரச குடும்பத்தில் கோட்டக்கல் கிளையில் பிறந்தார். இவர் சென்னை பல்கலைக்கழகத்தில் பட்டம் பெற்று, குடும்பத்தில் இருந்து முதல் நபராக மாகாண சிவில் சேவை பணியில் நுழைந்தார். 1880 ஆம் ஆண்டு சூன் மாதம் 4 ஆம் தேதியன்று சிவில் சேவையில் நியமிக்கப்பட்டார். 1882 ஆம் ஆண்டில் உதவி ஆட்சியராகவும், 1895 ஆம் ஆண்டுக்குள் துணை ஆட்சியராகவும் உயர்ந்தார். மாவட்ட ஆட்சியராகவும் பின்னர் நீதிபதியாகவும் பணியாற்றினார். 1932 ஆம் ஆண்டில், இவர் கோழிக்கோட்டின் சாமூத்திரி அல்லது சமோரின் ஆனார்.  

## சமோரின் என்ற முறை
சமோரின் என்ற வகையில், மானவேதான் ராஜா தன்னை ஒரு திறமையான நிர்வாகி மற்றும் தொலைநோக்கு பார்வையுடையவர் என்பதை நிரூபித்தார். 1934 ஆம் ஆண்டில் இவரது ஆட்சிக் காலத்தில்தான் புகழ்பெற்ற குருவாயூர் சத்தியாகிரகம் நடந்தது. குருவாயூர் கோயிலை அனைத்து சாதியினருக்கும் திறந்து விட வேண்டும் என்று காந்தியவாதி கே. கேளப்பன் தலைமையில் மக்கள் பிரச்சாரம் செய்தனர். இந்த இயக்கத்திற்கு ஆதரவாக மகாத்மா காந்தியே கேரளாவுக்கு வந்து, குருவாயூர் கோயிலின் தலைமை நிர்வாகியாக இருந்த சமோரின் மானவேதான் ராஜாவை சந்தித்தார். இந்தப் பேச்சுக்கள் வெளியிடப்படவில்லை என்றாலும், பெரும் சமூக அமைதியின்மையை ஏற்படுத்தும் முடிவுகளை எடுக்க முடியாது என்று சமோரின் காந்தியிடம் கூறியதாக ஊகிக்கப்படுகிறது. இதைத் தொடர்ந்து, சத்தியாகிரகத்தை நிறுத்துமாறு கேளப்பனுக்கு காந்தி அறிவுறுத்தினார்.  

கோவிலகத்தில் குழந்தைகளின் கல்விக்காக கோட்டக்கலில் ராஜா உயர்நிலைப் பள்ளியை மானவேதான் ராஜா தொடங்கினார். தற்போது இப்பள்ளி கோழிக்கோட்டில் சமோரின் குருவாயூரப்பன் கல்லூரியாக செயல்படுகிறது. இக்கல்லூரியை கணிசமாக மேம்படுத்தி விரிவுபடுத்தினார். ராஜாவின் குழந்தைகள் நன்கு படித்தவர்கள் ஆவர். இவரது மூத்த மகன் மாவட்ட ஆட்சியர் ஆனார். இவரது நான்காவது மகன் மு. க. வெல்லோடி இந்திய சிவில் சேவையில் பணியில் சேர்ந்தார். பின்னர் அய்தராபாத் மாநிலத்தின் முதல் முதலமைச்சரானார். இங்கிலாந்துக்கான இந்தியாவின் முதல் உயர்ந்த வெல்லோடி ஆவார். பின்னர் இவர் அமைச்சரவை செயலாளர் பதவிக்கு உயர்ந்தார். 1937 ஆம் ஆண்டில் மானவேதான் ராஜா மறைந்தார்.
# தாபி சாணக்கியா

**தாபி சாணக்கியா** (*Tapi Chanakya*, 1925-1973) என்பவர் ஒரு இந்திய திரைப்பட இயக்குநரும், எழுத்தாளரும் ஆவார். இவர் பிரபல தெலுங்கு எழுத்தாளரான தாபி தர்ம ராவ் நாயுடுவின் மகனாவார். இவர் இந்திய இராணுவத்தில் வானொலி தந்தியாளராக பணியாற்றினார்.  

## திரைப்படவியல்
1. *பல்லெட்டூரி பில்லா* (தெலுங்கு) (1950) - உதவி இயக்குநர்
1. *ஏன்டா மனவலே* (1954)
1. *ரோஜுலு மராயி* (தெலுங்கு) (1955) - இயக்குநரும் திரைத் தழுவலும்
1. *பெடரிகலு* (1957)
1. *எட்டுகு பாய் எட்டுகு* (1958)
1. *பாக்ய தேவதா* (1959)
1. *ஜல்சராயுடு* (1960)
1. *கும்குமரேகா* (1960)
1. *புதியா பதை* (1960)
1. *கலசிவுண்டே கலடு சுகம்* (1961)
1. *கான்ஸ்டபிள் கூத்துரு* (1963)
1. *ராமுடு பீமுடு* (தெலுங்கு) (1964)
1. *வரசத்வம்* (1964)
1. *சி. ஐ. டி.* (1965)
1. *எங்க வீட்டுப் பெண்* (1965)
1. *எங்க வீட்டுப் பிள்ளை* (1965)
1. *அடகு ஜடலு* (1966)
1. *நான் ஆணையிட்டால்* (1966)
1. *ராம் அவுர் ஷ்யாம்* (இந்தி) (1967)
1. *ஒளி விளக்கு* (1968)
1. *புதிய பூமி* (1968)
1. *மாதவி* (1969)
1. *விதி விலாசம்* (1970)
1. *பங்காரு தல்லி* (1971)
1. *பிக்ரே மோதி* (இந்தி) (1971)
1. *மன் மந்திர்* (இந்தி) (1971)
1. *பந்திபோட்டு பயன்கார* (1972)
1. *ஜான்வர் அவுர் இன்சான்* (இந்தி) (1972)
1. *மனவத* (இந்தி) (1972)
1. *சுபா-ஓ-ஷாம்* (இந்தி & பாரசீகம்) (1972)
1. *கங்கா மங்கா* (தெலுங்கு) (1973)
1. வாணி ராணி (1974)
# அரபு கிறிஸ்தவர்கள்


**அரபு கிறிஸ்தவர்கள்**, அரபு மொழி பேசும் அரேபியர்கள் ஆவர்.இவர்கள் மத்திய கிழக்கு பகுதிகளில் ராசிதீன் கலீபாக்கள் ஆட்சிக்கு (இசுலாமின் எழுச்சி) முன்னர், கிறித்தவத்தைப் பின்பற்றுபவர்கள் ஆவார். 2012ஆம் ஆண்டின் மதிப்பீட்டின்படி, மத்திய கிழக்கு நாடுகளில், குறிப்பாக கிழக்கு நடுநிலப் பகுதிகளான லெவண்ட், எகிப்து மற்றும் வடக்கு ஆப்பிரிக்காவில் அரபு கிறித்தவர்களின் மக்கள் தொகை 10 முதல் 15 மில்லியனாக இருக்கலாம் என்று கருதப்படுகிறது. (அரபு விழிப்புணர்வு) இயக்கத்தின் மூலம், அரபு இலக்கியம், அரசியல்,அரபு தத்துவம்,இசை, நாடகம் மற்றும் திரைத்துறை,மருத்துவம்,மற்றும் அறிவியல் ஆகிய துறைகளில் பெரும்பங்காற்றி வருகின்றனர்.மேலும் தற்கால அரபு கிறித்தவர்கள் நன்கு படித்தவர்களாகவும், செழிப்புடனும், அரசியல் நாகரீகம் உள்ளவர்களாகவும் இருக்கின்றனர்.  

மத்தியக் கிழக்கிலிருந்து புலம்பெயர்ந்த அரபுக் கிறித்தவர்கள் பிரேசில், அர்ஜென்டீனா, வெனிசுலா, கொலம்பியா மற்றும் அமெரிக்காவில் செறிந்து காணப்படுகின்றனர்.  

மத்திய கிழக்கில் வாழும் அரபு கிறித்தவர்களில் பெரும்பான்மையாக அரபு மொழி பேசுகின்றனர். இருப்பினும் அசிரிய மக்கள், ஆர்மினீயர்கள், எகிப்தின் கோப்துக்கள், லெபனான் மரோ னைட்டு கிறிஸ்தவர்கள் போன்றவர்கள் தங்களின் அரபு அடையாளத்தை கைவிட்டு வாழ்கின்றனர்.  

## இசுலாமின் எழுச்சிக்குப் பின்னர்

மத்தியக் கிழக்கில் சாசானியப் பேரரசு மற்றும் பைசாந்தியப் பேரரசுகள் அரபுகளிடம் வீழ்ச்சியடைந்தபின், அரபு கிறித்தவர்கள், அரபு முஸ்லீம்களின் ஆதிக்கத்தின் கீழ் வந்தனர். இசுலாமிய படைத்தலைவர்கள் நடு ஆசியா, ஐரோப்பா, ஆசியா மற்றும் வட ஆப்பிரிக்கா பகுதிகளை கைப்பற்றி மக்களை இசுலாமியர்களாக மாற்றப்பட்டனர் அல்லது ஜிசியா வரி செலுத்த கட்டாயப்படுத்தப்பட்டனர்.இசுலாமியப் பொற்காலத்தின் போது, அரபுக் கிறித்தவர்கள் இசுலாமிய நாகரீகத்திற்கு பலதுறைகளில், குறிப்பாக அறிவியல் துறையில் அதிக பங்களிப்பு செய்தனர்.  
## 1850 அலெப்பே படுகொலைகள்
தற்கால சிரியாவின் வடமேற்கே உள்ள அலெப்போ நகரத்தில் வாழ்ந்த அரபு கிறிஸ்தவர்களை, அரபு முஸ்லீம்கள் 1850ஆம் ஆண்டில் ஒரு கலவரத்தில் படுகொலை செய்தனர். இத்தாக்குதலில் சிரியாக் கத்தோலிக்க திருச்சபையின் தலைவர் ஏழாம் பீட்டர் ஜார்வே தாக்குதல்களில் படுகாயமடைந்து ஒரு வருடம் கழித்து இறந்தார். 20 முதல் 70 பேர் வரை கலவரத்தால் இறந்தனர் மற்றும் 5,000 பேர் குண்டுவெடிப்பின் விளைவாக இறந்தனர்.  

1860 ஆம் ஆண்டில் லெபனான் மலை மற்றும் டமாஸ்கசில் அரபு முஸ்லீம்கள், துருஸ் மற்றும் அரபு கிறித்தவர்களிடையே நடைபெற்ற தாக்குதல்களில் பல அரபு கிறித்தவர்கள் கொல்லப்பட்டனர். முதலில் இத்தாக்குதல்கள் லெபனான் மரோனைட்டு கிறித்தவர்கள் மற்றும் துருஸ் மக்களுக்கு இடையே நடைபெற்ற மோதல் ஆகும்.இத்தாக்குதல்களில் 20,000 அரபு கிறிஸ்தவர்கள் கொல்லப்பட்டனர். மேலும் பல கிராமங்கள் மற்றும் தேவாலயங்கள் அழிக்கப்பட்டது.  
## இதனையும் காண்க
- கசானித்து இராச்சியம்
# குரங்கு பெடல்



**குரங்கு பெடல்** (*Kurangu Pedal*) என்பது 2024 இல் கமலா கண்ணன் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். இந்நாடகத் திரைப்படத்தில் சந்தோசு வேல்முருகன், வி. ஆர். இராகவன், எம். ஞானசேகரன் ஆகியோர் முக்கிய வேடங்களில் நடித்திருந்தனர். சிவகார்த்திகேயன் புரொடக்சன்சு சார்பில் சிவகார்த்திகேயன், சவிதா சண்முகம், சஞ்சய் ஜெயகுமார், சுமீ பாஸ்கரன் ஆகியோர் தயாரித்தனர்.  

## நடிகர்கள்

## வரவேற்பு
தி *டைம்சு ஆஃப் இந்தியா* வின் லோகேசு பாலச்சந்திரன் இத்திரைப்படத்திற்கு 5 இற்கு 3 என்று மதிப்பிட்டு, "குரங்கு பெடல் உண்மையில் அதன் நுணுக்கமான கதாபாத்திர சித்தரிப்புகளும், ஈர்க்கக்கூடிய எழுத்துடன் ஒரு ஏக்கம் நிறைந்த பயணத்தையும், வழங்க வழிவகுக்கிறது" என்று கூறினார். இந்து தமிழ் திசையின் திரைப்பட விமர்சகர் ஒருவர், "இரண்டாம் பாதியில் சில குறைபாடுகள் இருந்தாலும், அதை மறந்து இரசிக்கலாம். இவ்வளவு எளிமையான, அழகான படத்தை உருவாக்கியதில் நடிகர் சிவகார்த்திகேயன் பெருமைப்படலாம்" என்று குறிப்பிட்டதோடு, படத்திற்கு ஐந்து நட்சத்திரங்களுக்கு மூன்று நட்சத்திரங்கள் என்ற மதிப்பீட்டை வழங்கினார்.  

*தி இந்து* கோபிநாத் இராஜேந்திரன், இப்படம் "குழந்தைப் பருவ ஆசைகள் குறித்த சமநிலையற்ற திரைப்படம். ஆனால் மனதைத் தூண்டும் கதை" என்று கூறினார்.  

*சினிமா விகடன்* விமர்சகர் ஒருவர் கலவையான விமர்சனங்களை அளித்தார்.  

ஓடிடி பிளேயின் அனுசா சுந்தர் படத்திற்கு ஐந்தில் இரண்டரை நட்சத்திரங்கள் என்று மதிப்பிட்டு, "குரங்கு பெடல்'' பெரிய உணர்ச்சிகளைக் காட்டாத ஒரு படம்". என்று கூறினார்.
# பந்தாய் புதிய விரைவுச்சாலை


**பந்தாய் புதிய விரைவுச்சாலை** (ஆங்கிலம்: *New Pantai Expressway*; அல்லது **NPE**; மலாய்: *Lebuhraya Baru Pantai*) என்பது தீபகற்ப மலேசியாவின் கிள்ளான் பள்ளத்தாக்கு பகுதியில் உள்ள கூட்டரசு விரைவுச்சாலை ஆகும். 19.6-கிலோமீட்டர் (12.2-மைல்) நீளம் கொண்ட இந்த விரைவுச்சாலை, சிலாங்கூரின் தென்மேற்குப் பகுதியில், சுபாங் ஜெயாவிற்கு அருகில் உள்ள மலேசிய கூட்டரசு நெடுஞ்சாலைக்கு இணையாகச் செல்கிறது. அதே வேளையில், வட கிழக்கில் பங்சார் பகுதியில் தொடங்குகிறது.  

இந்த விரைவுச்சாலை, சுபாங் உத்தாமா சாலை (ஆங்கிலம்: *Jalan Subang Utama;* மலாய்: *Persiaran Tujuan–PJS*), கிள்ளான் லாமா சாலை *(Jalan Klang Lama);* பந்தாய் டாலாம் சாலை *(Jalan Pantai Dalam)* எனவும் முன்பு அறியப்பட்டது.  

## பொது

இந்தச் சாலை 2000 - 2004-ஆம் ஆண்டுகளுக்கு இடையில் கட்டப்பட்டது. கட்டுமானப் பணியின் போது, ​​2,000 குடியேற்றவாசிகளைத் தற்காலிகமாக வேறு இடத்திற்கு மாற்ற வேண்டிய நிலை ஏற்பட்டது. அவர்களுக்காக 980 குறைந்த விலை அடுக்குமாடி குடியிருப்புகள்; அவர்களின் பழைய குடியிருப்புகளுக்கு அருகிலேயே கட்டப்பட்டுத் தரப்பட்டன.  

இந்த விரைவுச்சாலை 30 ஏப்ரல் 2004 அன்று திறக்கப்பட்டது. சனவரி - நவம்பர் 2007-க்கு இடைப்பட்ட காலத்தில் சன்வே பிரமிட் வாகன நிறுத்த தளத்திற்கு ஒரு சிறப்புச் சரிவுப் பாதை கட்டப்பட்டது. இது டிசம்பர் 2007-இல் திறக்கப்பட்டது.  

## சர்ச்சைகள்

பெட்டாலிங் ஜெயா செலாத்தான் குடியிருப்புப் பகுதியில் வசித்த 50 குடியிருப்பாளர்கள், பந்தாய் புதிய விரைவுச்சாலையின் கம்போங் டத்தோ அருண் சுங்கச் சாவடியில் அமைதிப் பேரணியை நடத்தினர். அந்தச் சுங்கச்சாவடிக்கு அருகில் வசிக்கும் மக்களுக்கு, குறிப்பாக அருகிலுள்ள குடியிருப்பாளர்களுக்கு சுங்கவரி ஒரு சுமையாக இருப்பதால் சுங்கவரியை நிறுத்தம் செய்யக் கோரி பேரணியை நடத்தினர்.  

அந்தப் பகுதியில் வாழ்ந்த குடியிருப்பாளர்கள், மாதத்திற்கு சராசரியாக RM 500 ரிங்கிட், கம்போங் டத்தோ அருண் சுங்கச்சாவடிக்கு மட்டும் செலவிட வேண்டியிருப்பதாகக் கண்டனம் தெரிவித்தனர்.  

### அரசு நடவடிக்கை

டத்தோ அருண் சுங்கச்சாவடியில் இருந்து 200 மீட்டர் தொலைவில் அவர்களின் வீடுகள் அமைந்திருந்தாலும், அவர்கள் ஒவ்வொரு முறையும் RM 1 ரிங்கிட் 60 சென் சுங்கக் கட்டணம் செலுத்த வேண்டும்.  

கோலாலம்பூருக்குச் செல்வதற்கு மாற்று வழி இல்லாததால், அங்குள்ள மக்கள் அடிக்கடி பணம் செலுத்த வேண்டிய கட்டாயத்திதிற்கு உள்ளானார்கள். குடியிருப்பாளர்களின் புகார்களைத் தொடர்ந்து, 13 பிப்ரவரி 2009 அன்று, கோலாலம்பூருக்குச் செல்லும் PJS 2 சுங்கச்சாவடியில் கட்டண முறை நிறுத்தப்பட்டது. இது அரசாங்கத்தின் வேண்டுகோளின் பேரில் செய்யப்பட்டது
# சயார்சைடு



**சயார்சைடு** (*Cyaarside*) என்பது As≡C<sup>−</sup> என்ற மூலக்கூற்று வாய்ப்பாட்டால் அடையாளப்படுத்தப்படும் ஓர் எதிர்மின் அயனியாகும். சியார்சைடு என்ற பெயராலும் இந்த அயனி அறியப்படுகிறது. இந்த எதிர்மின் அயனியில் ஆர்சனிக்கு மற்றும் கார்பனுக்கு இடையில் ஓர் முப்பிணைப்பு இடம்பெற்றிருக்கும். சயனைடு மற்றும் சயபைடு சேர்மங்களின் ஆர்சனைடு ஒப்புமையாக இச்சேர்மம் கருதப்படுகிறது.  

## தயாரிப்பு
சயனேட்டு மற்றும் பாசுபோயெத்திலோனேட்டு சேர்மங்களின் ஆர்சனிக்கு ஒப்புமையை ஆர்சாயெத்தினோலேட்டு எதிர்மின் அயனியின் C−O பிணைப்பை பிளப்பதன் மூலம் ஆக்டினைடு சயார்சைடு அணைவுச் சேர்மத்தைத் தயாரிக்கலாம். [] என்ற யுரேனியம் அணைவுச் சேர்மம் 2,2,2- கிரிப்டாண்டு ஈந்தணைவி முன்னிலையில் ஒரு மோலார் சமான [ உடன் வினைபுரிந்து சயார்சைடு ஈந்தணைவியைக் கொண்ட ஈரணு ஆக்சோ பால யுரேனியம் ஒருங்கிணைவுச் சேர்மம் உருவாகிறது.
# கூச்சாய் லாமா சாலை


**கூச்சாய் லாமா சாலை** அல்லது **கூச்சாய் லாமா நெடுஞ்சாலை** (ஆங்கிலம்: *Kuchai Lama Road*; மலாய்: *Jalan Kuchai Lama*) என்பது மலேசியா, கோலாலம்பூர் மாநகரத்தில் உள்ள முக்கிய சாலை ஆகும். கோலாலம்பூரின் பழமையான சாலைகளில் இந்தச் சாலையும் ஒன்றாக அறியப்படுகிறது. இருப்பினும், அண்மைய காலங்களில் இந்தச் சாலை மறுசீரமைக்கப்பட்டு ஒரு விரைவுச்சாலைத் தரத்திற்கு நிலை உயர்த்தப்பட்டு உள்ளது.  

இந்த சாலை, கோலாலம்பூர் மாநகராட்சி *(Dewan Bandaraya Kuala Lumpur)* (**DBKL**) எனும் கோலாலம்பூர் மாநகராட்சி மன்றத்தால் பராமரிக்கப்படுகிறது.  

## பொது

ஆகஸ்டு 2004-இல் கட்டுமானம் தொடங்கப்பட்டு, சனவரி 2008-இல் நிறைவடைந்தது. புதிய சாலைப் பரிமாற்ற இணைப்புகள் 28 பிப்ரவரி 2008 அன்று போக்குவரத்திற்கு திறக்கப்பட்டன.  

2010-களில், பந்தாய் புதிய விரைவுச்சாலை மற்றும் சுங்கை பீசி விரைவுச்சாலை ஆகிய விரைவுச்சாலைகளை இணைக்கும் வகையில், ஐஜேஎம் நிறுவனம் *(IJM Corporation),* சிறப்புச் சரிவுப் பாதைகளை உருவாக்கியது.  

## பந்தாய் புதிய விரைவுச்சாலை

பந்தாய் புதிய விரைவுச்சாலை ( *New Pantai Expressway*) என்பது தீபகற்ப மலேசியாவின் கிள்ளான் பள்ளத்தாக்கு பகுதியில் உள்ள கூட்டரசு விரைவுச்சாலை ஆகும். 19.6-கிலோமீட்டர் (12.2-மைல்) நீளம் கொண்டது. சிலாங்கூரின் தென்மேற்குப் பகுதியில், சுபாங் ஜெயாவிற்கு அருகில் உள்ள மலேசிய கூட்டரசு நெடுஞ்சாலைக்கு இணையாகச் செல்கிறது. அதே வேளையில், வட கிழக்கில் பங்சார் பகுதியில் தொடங்குகிறது.  

30 ஏப்ரல் 2004-இல் திறக்கப்பட்ட இந்த விரைவுச்சாலை, சுபாங் உத்தாமா சாலை, கிள்ளான் லாமா சாலை, பந்தாய் டாலாம் சாலை என முன்பு அறியப்பட்டது.  

## காட்சியகம்
# சண்முகநாதன் சிறீபவானந்தராஜா



மருத்துவர் **சிறீபவானந்தராஜா சண்முகநாதன்** (*Dr. Sribhavanandaraja Shanmuganathan*, 18 சூலை 1960) ஓர் இலங்கைத் தமிழ் அரசியல்வாதியும் மருத்துவ நிர்வாகியும் ஆவார். 2024 நாடாளுமன்றத் தேர்தலில் இவர் தேசிய மக்கள் சக்தியின் சார்பில் யாழ்ப்பாண மாவட்டத்தில் போட்டியிட்டு வெற்றி பெற்றார்.  

## தேர்தல் வரலாறு
| 2024 நாடாளுமன்றம் | யாழ்ப்பாண மாவட்டம் | தேசிய மக்கள் சக்தி | தேசிய மக்கள் சக்தி | align= | } |
| --- | --- | --- | --- | --- | --- |
# ஆர்னெசைட்டு



**ஆர்னெசைட்டு** (*Hörnesite*) என்பது Mg<sub>3</sub>(AsO<sub>4</sub>)<sub>2</sub>·8H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மக்னீசியத்தைக் கொண்டிருக்கும் ஆர்சனேட்டு கனிமமாக இது வகைப்படுத்தப்படுகிறது. விவியனைட்டு கனிமக் குழுவில் இது உறுப்பினராக உள்ளது. மேலும் இக்கனிமம் அன்னாபெர்கைட்டு அல்லது எரித்ரைட்டில் முடிவடையும் மக்னீசியத்திற்குப் பதிலாக நிக்கல் அல்லது கோபால்ட்டு தனிமத்தைக் கொண்ட கனிமத் தொடரின் மெக்னீசியம் முனைப்புள்ளியை உருவாக்குகிறது.
# மா. ரா. அரசு

**மா. ரா. அரசு** (*Maa. Raa. Arasu*, 1949 - 6. செப்டம்பர். 2020) என்பவர் இந்தியாவின், தமிழ்நாட்டைச் சேர்ந்த ஒரு தமிழறிஞர், பேராசிரியர் ஆய்வாளர், இதழியலாளர், பேச்சாளர் ஆவார். இவர் தமிழறிஞர் மா. இராசமாணிக்கனாரின் மகனாவார். 2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம் வழங்கியது.  

## கல்வி
சிறுவயதிலிருந்து தன் தந்தையாரால் தமிழ் இலக்கியங்களும், வரலாறும் அரசுக்கு அறிமுகமாயின. அதில் ஆர்வமும் உண்டானது. 1975 ஆண்டு தமிழில் முதுகலை பட்டம் பெற்றார். வ. உ. சிதம்பரம்பிள்ளை குறித்து ஆய்வு மேற்கொண்டு முனைவர் பட்டம் பெற்றார்.  

## தொழில்
*பச்சையப்பன் அறக்கட்டளை* காஞ்சிபுரத்தில் நடத்திய கல்லூரியில் *திருத்துநர்* பணியில் இணைந்தார். அரசுக்கு தன் அண்ணன் இளங்கோவன் வழியாக இதழியல் அறிமுகம் பெற்றார். அவரின் இதழியல் ஆய்வுகளுக்கு உதவியாக இருந்தார். இதனால் இதழியலில் ஆர்வம் கொண்டார். 1981 ஆம் ஆண்டு பணிமாறுதல் காரணமாக அரசு தஞ்சாவூருக்குச் சென்றார். பின்னர் 1983 இல் தஞ்சாவூரிலும் சென்னையிலும் மா. இராசமாணிக்கனார் இதழியல் ஆய்வு மையம் என்ற அமைப்பை நிறுவி இதழியல் மாணவர்களை ஊக்கப்படுத்தினார். அதன் மூலம் இதழியலாளர்கள் குறித்த சொற்பொழிவுகளும் கருத்தரங்குகளும் நடத்தபட்டன. இவாறு பதினோறு கருத்தரங்குகளை நடத்தினார். அந்த கருத்தரங்குகளில் வாசிக்கப்பட்ட கட்டுரைகளைத் தொகுத்து நூல்களாக வெளியிட்டார்.
# நெழிலோவைட்டு



**நெழிலோவைட்டு** (*Nezhilovite*) என்பது PbZn<sub>2</sub>(Mn<sup>4+</sup>Ti<sup>4+</sup>)<sub>2</sub>Fe<sub>8</sub>O<sub>19</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிளம்பைட்டு வகை கனிமமாக இது வகைப்படுத்தப்படுகிறது. 1996 ஆம் ஆண்டில் பெர்மனெக்கு மற்றும் பலர் நெழிலோவைட்டைக் கண்டுபிடித்தனர். P63/mmc என்ற இடக்குழுவில் a = 5.849 Å, c = 22.809 Å Z=2 என்ற அணிக்கோவை அளவுருக்களுடன் அறுகோணப் படிகத் திட்டத்தில் கருப்பு நிறப் படிகங்களாக நெழிலோவைட்டு கனிமம் படிகமாகிறது. ஒளியியல் ரீதியாக திசை மாறுபாட்டுப் பண்பு கொண்டதாகவும், பாரா காந்தப் பண்பும், இருபிரதிபலிப்பும் கொண்ட பண்புகளைக் கொண்டுள்ளது. மாசிடோனாவின் பெலகோனியப் பகுதியில் காணப்படும் ஒருவகை உருமாறிய பாறைகளில் இக்கனிமம் காணப்படுகிறது.
# கசானித்து இராச்சியம்


கிபி 565ல் கசானித்து இராச்சியம் மற்றும் அருகமைந்த இராச்சியங்களும், பேரரசுகளும்]]  

**கசானித்துகள்** (*Ghassanids*), தெற்கு அரேபியாவில் வாழ்ந்த அரேபிய இனக்குழுவினர் ஆவார். கசானித்துகள், கிபி 3ஆம் நூற்றாண்டில் லெவண்ட் பகுதியில் குடியேறி, பைசாந்தியப் பேரரசின் கீழ் சிற்றரசை நிறுவினர். எலனியக் காலத்தில் கசானித்துகள் உள்ளுர் சால்டிய கிறித்தவர்களுடன் கலந்து கிறித்தவ சமயத்தைப் பின்பற்றினர்.  
ரோம-பாரசீகப் போர்களில் கசானித்துகள், பைசாந்தியர்களுக்கு ஆதரவாக, சாசானியப் பேரரசை எதிர்த்துப் போரிட்டனர்.  

ஏறத்தாழ 400 ஆண்டுகள் ஆட்சி செய்த கசானித்துகள், 638ஆம் ஆண்டில் ராசிதீன் கலீபாக்களால் வீழ்த்தப்பட்டனர். இதனால் கசானித்துகளில் சில குழுவினர் இசுலாமிய சமயத்தில் சேர்ந்தனர். பெரும்பாலான கசானித்துகள் மெல்கைட்டு மற்றும் சிரியாக் கிறிஸ்தவர்களைப் பின்பற்றினர். இம்மக்கள் தற்கால சிரியா, ஜோர்டான், இஸ்ரேல், பாலத்தீனம் மற்றும் லெபனான் நாடுகளில் வாழ்கின்றனர்.  
## இதனையும் காண்க
- அரபு கிறிஸ்தவர்கள்
# புசாவல் சட்டமன்றத் தொகுதி



**புசாவல் சட்டமன்றத் தொகுதி** (Bhusawal Assembly constituency) என்பது மேற்கு இந்தியாவின் மகாராஷ்டிரா மாநிலத்தின் 288 சட்டப்பேரவைத் தொகுதிகளில் ஒன்றாகும். இந்தத் தொகுதி ஜல்கான் மாவட்டத்தில் அமைந்துள்ளது. புசாவல், ராவேர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இந்த மாவட்டத்தில் சோப்தா, ராவர், ஜாம்னர் மற்றும் முக்தைநகர் ஆகிய நான்கு சட்டமன்றத் தொகுதிகளும், அருகிலுள்ள புல்டாணா மாவட்டத்தில், மல்காப்பூர் என்ற சட்டமன்றத் தொகுதியும் உள்ளன.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1951 | சானே நீல்காந்த் கணேஷ் |  |
| 1957 | தத்தாத்ராய சேனு பிருத் |  |
| 1962 | தத்தாத்ராய சேனு பிருத் |  |
| 1967 | பாலக் பி.எஸ். |  |
| 1972 | பிரபாகர் சேனு மகாஜன் |  |
| 1978 | போலே தேவிதாஸ் நாம்தியோ |  |
| 1980 | பகவான் முகமது யாசின் ராஜ் முகமது |  |
| 1985 | சௌதாரி தகது காசிராம் |  |
| 1990 | பாலக் நீலகண்ட சிந்தாமன் |  |
| 1995 | போலே திலீப் ஆத்மாரம் |  |
| 1999 | போலே திலீப் ஆத்மராம் |  |
| 2004 | சௌதாரி சந்தோஷ் பவ் சபில்தாஸ் |  |
| 2009 | சஞ்சய் வாமன் சவக்கரே |  |
| 2014 | சஞ்சய் வாமன் சவக்கரே |  |
| 2019 | சஞ்சய் வாமன் சவக்கரே |  |

## தேர்தல் முடிவுகள்
### 2019
# இரேனியம் மூவாக்சைடு புளோரைடு



**இரேனியம் மூவாக்சைடு புளோரைடு** (*Rhenium trioxide fluoride*) என்பது ReO<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். தூய்மையற்ற மாதிரிகள் நிறத்தில் தோன்றினாலும், இக்கனிமம் வெள்ளையாகக் காணப்படுகிறது. பதங்கமாகும் பண்பும் காந்தவியல் பண்பும் கொண்டு திண்மநிலையில் உள்ளது. இரேனியத்தின் சில ஆக்சிபுளோரைடுகளில் இதுவும் ஒன்றாகும். மற்றொன்று இரேனியம் ஈராக்சைடு முப்புளோரைடு ReO<sub>2</sub>F<sub>3</sub> மற்றொரு முக்கியமான சேர்மமாகும். இச்சேர்மத்திற்கான பயன்பாடுகள் இல்லை என்றாலும் இது ஒரு மூவாக்சைடு புளோரைடு சேர்மத்திற்கு ஓர் அரிய உதாரணமாகும். மேலும் இது ஒரு சில கல்வி ஆராய்ச்சி ஆர்வத்தை கொண்டுள்ளது.  

## தயாரிப்பு
இரேனியம் மூவாக்சைடு சேர்மத்தை புளோரினேற்றம் செய்து இரேனியம் மூவாக்சைடு புளோரைடு தயாரிக்கப்படுகிறது.:  

## கட்டமைப்பும் தொடர்புடைய சேர்மங்களும்
எக்சுகதிர் படிகவியல் ஆய்வுகளின்படி, இச்சேர்மம் இரண்டு புளோரைடு மற்றும் இரண்டு ஆக்சைடு பால ஈந்தணைவிகளால் இணைக்கப்பட்ட எண்முக மறு மையங்களைக் கொண்ட ஒரு திருகுசுழல் சங்கிலி அமைப்பை ஏற்றுக்கொள்கிறது. ReO<sub>3</sub>F சேர்மத்திற்கு மாறாக, TcO<sub>3</sub>F மற்றும் MnO<sub>3</sub>F ஆகிய சேர்மங்கள் எளிமையான கட்டமைப்புகளுடன் படிகமாகின்றன. மாங்கனீசு சேர்மம் ஒரு நான்முகி ஒருமமாக படிகமாகிறது. தெக்கினீசியம் சேர்மமான TcO<sub>3</sub>F புளோரைடு பாலங்களுடன் இருமங்களாகப் படிகமாகிறது. இரேனியம் மூவாக்சைடு புளோரைடின் கட்டமைப்போடு முரண்படுவது இரேனியம் மூவாக்சைடு குளோரைடு ஆகும். இது ஒரு ஒருமமாகும்.
# நான்கு வங்காளக் கோயில்கள்


**நான்கு வங்காளக் கோயில்கள்** (*Char Bangla Temples*), இந்தியாவின் மேற்கு வங்காள மாநிலம், முர்சிதாபாத் மாவட்டத்தில் உள்ள பாரா கிராமத்தில் அமைந்துள்ளது. இக்கோயில்கள் 18ஆம் நூற்றாண்டில் கட்டப்பட்டது. இந்தியத் தொல்லியல் ஆய்வகத்தால் இந்நான்கு கோயிகள் தேசிய முக்கியத்துவம் வாய்ந்த சின்னங்களில் ஒன்றாக அறிவிக்கப்பட்டது.  

இக்கோயில்கள் நத்தோரின் இராணி பவானியால் கிபி 18ஆம் நூற்றாண்டில நிறுவப்பட்டது.  
## நான்கு கோயில்களின் படக்காட்சிகள்
### கோயில்கள்

### சிற்பக்கலை
# திருப்பரங்குன்றம் தொடருந்து நிலையம்



**திருப்பரங்குன்றம் தொடருந்து நிலையம்** (*Tiruparankundram railway station*, நிலைய குறியீடு: TDN) என்பது தென்னக இரயில்வே மண்டலத்தின் மதுரை இரயில்வே கோட்டத்தில் உள்ள NSG-5 வகை இந்திய தொடருந்து நிலையம் ஆகும். இது இந்திய மாநிலமான தமிழ்நாட்டின் மதுரை மாவட்டம், திருப்பரங்குன்றத்தில் அமைந்துள்ளது. இந்த நிலையம் 1876 சனவரி முதல் நாளன்று துவக்கபட்டது.  

## செயல்திறனும் வருவாயும்
2022-23 நிதியாண்டில், நிலையத்தின் ஆண்டு வருவாய் என்றும் தினசரி வருவாய் என்று இருந்தது. அதே நிதியாண்டில், ஒரு ஆண்டில் பயணிகள் எண்ணிக்கை 227,855 ஆகவும், தினசரி பயணிகளின் எண்ணிக்கையானது 624 ஆகவும் இருந்தது. அதேவேளை, நாளொன்றுக்கு வந்து சென்றவர்கள் எண்ணிக்கை 738 ஆக பதிவாகியுள்ளது.
# யசுவந்த் ஜாதவ்

**யசுவந்த் ஜாதவ்** (*Yashwant Jadhav*) என்பவர் இந்திய அரசியல்வாதியும், மகாராட்டிராவில் மும்பையினைச் சேர்ந்த சிவசேனா தலைவரும் ஆவார். இவர் பெருநகர மும்பை மாநகராட்சி சபையின் தலைவராக உள்ளார். மாநகராட்சியில் நிலைக்குழு, சந்தை மற்றும் தோட்டக் குழு, குடிமைப் பணிகள் குழு போன்ற பல குழுக்களில் பணியாற்றியுள்ளார்.  

## பதவிகள் வகித்தவர்

- 1997: பெருநகர மும்பை மாநகராட்சியில் உறுப்பினர்
- 2007: பெருநகர மும்பை மாநகராட்சியில் உறுப்பினர் தேர்ந்தெடுக்கப்பட்டார்
- 2008: சந்தை மற்றும் தோட்டக் குழுவின் தலைவர்
- 2011 முற்பகுதி, துணைத் தலைவர், சிவசேனா
- 2017: பெருநகர மும்பை மாநகராட்சியில் உறுப்பினர்
- 2017: பெருநகர மும்பை மாநகராட்சியில் சபைத் தலைவர்
- 2018: பெருநகர மும்பை மாநகராட்சியில் நிலைக்குழுத் தலைவர்
# மவுச்சரைட்டு



**மவுச்சரைட்டு** (Maucherite) என்பது Ni<sub>11</sub>As<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொதுவாக செம்பு, இரும்பு, கோபால்ட்டு, ஆண்டிமனி மற்றும் கந்தகம் ஆகியவை அசுத்தங்களாக இதனுடன் கலந்துள்ளன. சாம்பல் முதல் சிவப்பு வெள்ளி வெள்ளை நிறங்களில் காணப்படும் நிக்கல் ஆர்சனைடு கனிமமாக இது கருதப்படுகிறது.  

நாற்கோண படிக அமைப்பில் படிகமாகும் இக்கனிமம் மற்ற நிக்கல் ஆர்சனைடு மற்றும் சல்பைடு தாதுக்களுடன் நீர் வெப்ப இழைப் பகுதிகளில் தோன்றுகிறது. 5 என்ற மோவின் கடினத்தன்மை அளவும் 7.83 என்ற ஒப்படர்த்தி அளவும் கொண்டு உலோகத்தன்மையுடன் ஒளிபுகா படிகமாக பண்புகளை வெளிப்படுத்துகிறது. இதன் அலகு செல் சமச்சீர் குழு P4<sub>1</sub>2<sub>1</sub>2 அல்லது P4<sub>3</sub>2<sub>1</sub>2 ஆகும்.  

1913 ஆம் ஆண்டில் செருமனியின் ஈசுலெபனில் மௌச்சரைட்டு கண்டுபிடிக்கப்பட்டது. செருமன் கனிம சேகரிப்பாளரான வில்லெம் மௌச்சரின் (1879-1930) நினைவாக பெயரிடப்பட்டது.  

பன்னாட்டு கனிமவியல் சங்கம் மவுச்சரைட்டு கனிமத்தை Muc என்ற குறியீட்டால் அடையாளப்படுத்துகிறது.
# இராமெல்சுபெர்கைட்டு



**இராமெல்சுபெர்கைட்டு** (*Rammelsbergite*) என்பது NiAs<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிக்கல் ஆர்சனைடு கனிமமாக இது வகைப்படுத்தப்படுகிறது. உலோக வெள்ளி நிறம் முதல் வெள்ளை, சிவப்பு நிறங்களில் நேர்ச்சாய்சதுரப் பட்டக படிகங்களாக உருவாகிறது. மேலும் பொதுவாக மிகப்பெரிய திரட்சிகளாக இருக்கும். 5.5 என்ற மோவின் கடினத்தன்மை அளவும் 7.1 என்ற ஒப்படர்த்தி அளவும் கொண்டுள்ளது.  

பன்னாட்டு கனிமவியல் சங்கம் இராமெல்சுபெர்கைட்டு கனிமத்தை Rmb என்ற குறியீட்டால் அடையாளப்படுத்துகிறது.  

முதன்முதலில் 1854 ஆம் ஆண்டில் செருமனியின் சாக்சோனியில் உள்ள சினீபெர்க் மாவட்டத்தில் இராமெல்சுபெர்கைட்டு கனிமம் கண்டறியப்பட்டது. செருமன் வேதியியலாளர் மற்றும் கனிமவியலாளர், கார்ல் பிரடெரிக் ஆகசுட்டு இராமெல்சுபெர்கு (1813-1899) என்பவரின் நினைவாகப் பெயரிடப்பட்டது.  

நடுத்தர வெப்பநிலை இழை பகுதிகளில் சுகூட்டெருடைட்டு, சாப்லோரைட்டு, லோலிங்கைட்டு, நிக்கோலைட்டு, தாயக பிசுமத், தாயக வெள்ளி, அல்கோடோனைட்டு, தோமைகைட்டு மற்றும் யுரேனைட்டு ஆகிய கனிமங்களுடன் இணைந்த ஒரு நீர் வெப்ப கனிமமாகத் தோன்றுகிறது.
# நோனாகோசேன்



**நோனாகோசேன்** (*Nonacosane*) என்பது C<sub>29</sub>H<sub>60</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். நேர்ச்சங்கிலி ஐதரோகார்பன் சேர்மமான இதன் அமைப்பு வாய்ப்பாடு CH<sub>3</sub>(CH<sub>2</sub>)<sub>27</sub>CH<sub>3</sub> என்று எழுதப்படுகிறது. நோனாகோசேன் சேர்மத்திற்கு 1,590,507,121 கட்டமைப்பு மாற்றியன்கள் உள்ளன.  

நோனாகோசேன் சேர்மம் இயற்கையாகவே தோன்றுகிறது. ஓர்கியா லுகோசுடிக்மா எனப்படும் அந்துப்பூச்சி இன்த்தின் இனக்கவர்ச்சி இயக்கு நீரின் ஓர் அங்கமாக இருப்பதாகக் கூறப்படுகிறது. பெண் அனோபிலிசு சுடீபன்சி கொசு உட்பட பல பூச்சிகளின் இரசாயன தகவல் பரிமாற்றத்தில் இச்சேர்மம் ஒரு பங்கு வகிக்கிறது என்று சான்றுகள் தெரிவிக்கின்றன.  

பல அத்தியாவசிய எண்ணெய்களில் நோனாகோசேன் அடையாளம் காணப்பட்டுள்ளது. இதை செயற்கையாகவும் தயாரிக்க முடியும்.
# கூச்சாய் லாமா



**கூச்சாய் லாமா** (மலாய்; ஆங்கிலம்: *Kuchai Lama*) என்பது மலேசியா, கோலாலம்பூர் மாநகரத்தில், தென் மேற்கு பகுதியில் உள்ள ஒரு புற நகரப் பகுதியாகும். கிள்ளான் லாமா சாலைக்கு அருகில் அமைந்துள்ள இந்தப் பகுதி, கோலாலம்பூரில் உருவாகப்பட்ட குடியிருப்பு வாழ்விடங்களில் மிகப் பழைமையானவற்றுள் ஒன்றாக அறியப்படுகிறது.  

தற்போது இங்கு வெளிநாட்டவர்கள் மிக அதிக அளவில் வசிக்கிகின்றனர். சட்டப்பூர்வ ஆவணங்களை வைத்திருக்கும் வெளிநாட்டவர்; அல்லது ஆவணங்கள் இல்லாத வெளிநாட்டவர்கள் இங்கு அதிகமானோர் வாழ்கின்றனர். அதன் காரணமாக இந்த இடம் வெளிநாட்டினரின் சொர்க்கம் என்றும் அழைக்கப்படுகிறது.  

## பொது

இந்தப் புறநகர் கோலாலம்பூர் மாநகர மையத்திலிருந்து 8 கிமீ தொலைவில் அமைந்துள்ளது. அத்துடன் இந்தப் புறநகர், தாமான் தேசா, பந்தாய் டாலாம், தாமான் ஓயூஜி மற்றும் சாலாக் செலாத்தான் ஆகிய பகுதிகளுக்கு அருகிலும் உள்ளது. அஜினோமோத்தோவின் மலேசிய ஆலை இங்கு அமைந்துள்ளது.  

கூச்சாய் லாமா, கோலாலம்பூர் நகர மையத்திற்கும் பெட்டாலிங் ஜெயாவிற்கும் இடையே செழிப்பான வணிக நடவடிக்கைகளைக் கொண்டுள்ள புறநகர்ப் பகுதியாக விளங்குகிறது. இந்த இடம் பள்ளிகள், வங்கிகள், உணவகங்கள் போன்ற முழுமையான வசதிகளைக் கொண்டுள்ளது. மற்றும் பல உணவகங்களும் உள்ளன.  

### அடுக்குமாடி குடியிருப்புகள்

இங்கு சீன மக்கள் பெரும்பான்மையானவர்களாக வசித்தாலும்; வெளிநாட்டவர்களின் நடமாட்டம் மிகுதியாகவே உள்ளது. வளர்ச்சியடைந்த போக்குவரத்தின் காரணமாக, 1980-ஆம் ஆண்டு முதல், இப்பகுதியில் குடியேறுவதற்கு பொதுமக்கள் விரும்புகின்றனர்.  

முதல் உயர் அடுக்குமாடி குடியிருப்பு கட்டப்பட்ட பிறகு, மற்ற உயர் அடுக்குமாடி குடியிருப்புக் கட்டிடங்களும் கட்டப்பட்டன. இப்பகுதியில் ஏறக்குறைய 20-க்கும் மேற்பட்ட உயரமான அடுக்குமாடி குடியிருப்புகள் உள்ளன. கூச்சாய் பகுதியில் ஒரு மணி நேரத்துக்கு 1,400-க்கும் மேற்பட்ட வாகனங்கள் சென்று வருவதாகவும் மதிப்பிடப்பட்டுள்ளது.  

### சாலைகள்

கூச்சாய் லாமா புறநகர்ப்பகுதி, கோலாலம்பூர் நகர மையம், பெட்டாலிங் ஜெயா, சுபாங் ஜெயா, சா ஆலாம் மற்றும் பிற இடங்களுக்கு செல்லும் 8 விரைவுச் சாலைகளைக் கொண்டுள்ளது.  

<p> இஸ்மார்ட் சுரங்கப்பாதை</p>  
மலேசிய கூட்டரசு சாலை 2</p>  
<p> பந்தாய் புதிய விரைவுச்சாலை </p>  
<p> கிழக்கு–மேற்கு இணைப்பு விரைவுச்சாலை</p>  
<p> பெஸ்ராயா விரைவுச்சாலை </p>  
<p> கோலாலம்பூர்–சிரம்பான் விரைவுச்சாலை</p>  
<p> மாஜு விரைவுச்சாலை </p>  
<p> சா ஆலாம் விரைவுச்சாலை (Shah Alam Expressway) (KESAS)</p>  

## விரைவுத் தொடருந்து சேவைகள்

கூச்சாய் லாமாவிற்கு ​​கிளானா ஜெயா வழித்தடத்தின் தொடருந்து சேவைகள் உள்ளன.  

தவிர புத்ராஜெயா வழித்தடத்தின் சேவையும் உள்ளது. இந்த வழித்தடத்தில் கூச்சாய் எம்ஆர்டி நிலையம் உள்ளது. இந்த நிலையம் 2023-ஆம் ஆண்டில் இருந்து செயல்படத் தொடங்கியது.  

| சேவைகள் |  |  |  |
| --- | --- | --- | --- |
| பந்தாய் டாலாம் கொமுட்டர் நிலையம் | கிளானா ஜெயா வழித்தடம் |  |  |
| **** | கூச்சாய் எம்ஆர்டி நிலையம் | புத்ராஜெயா வழித்தடம் | } |

## காட்சியகம்